sukhrobnurali/uzbek-legal-corpus huggingface dataset:
OʻZBEKISTON FAXRIYLARNI IJTIMOIY “NURONIY” JAMGʻARMASI TOʻGʻRISIDA
(decree, 2017-01-09)

1. Oʻzbekistonda oʻtkazilayotgan ijtimoiy siyosatning samaradorligini oshirish, keksalarni ijtimoiy himoya qilish va ularning yosh avlodni tarbiyalashdagi faolligini oshirish maqsadida ilovada koʻrsatilgan qator Respublika jamoat tashkilotlari, vazirliklar, muassasalar, korxonalarning, Oʻzbekiston faxriylarni ijtimoiy qoʻllab-quvvatlash “Nuroniy” jamgʻarmasini taʼsis etish haqidagi takliflari qabul qilinsin. 2. Jamgʻarma oʻzini-oʻzi mustaqil boshqaruvchi, mablagʻ bilan taʼminlovchi va mustaqil faoliyat koʻrsatuvchi nohukumat jamoat birlashmasi ekanligi taʼkidlansin. 3. Jamgʻarma quyidagi maqsad va vazifalarni oʻz faoliyatining asosi etib belgilanganligi eʼtiborga olinsin: — respublikada oʻtkazilayotgan kuchli ijtimoiy siyosatni amalga oshirishda, ayniqsa urush va mehnat faxriylari, nogironlarni eʼzozlash, ularning atrofida ehtiromli muhit hosil qilish, gʻurur, moddiy, maʼnaviy, tibbiy yordam koʻrsatish choralarini koʻrishda faol qatnashish; — mustaqil Oʻzbekistonni yangilash va rivojlantirishning maʼnaviy-axloqiy negizlarini mustahkamlash, faxriylarning ijtimoiy-siyosiy hayotda faol ishtirok etishlari, bor bilim va salohiyatlarini istiqlol ishiga safarbar etishlari, mustabid sovet tuzumining xalqimiz, oʻlkamiz taraqqiyotiga yetkazgan zararini chuqur tahlil qilish hamda jamoatchilikka yetkazishlari uchun zarur shart-sharoitlar yaratish; — milliy qadriyatlarimiz, oʻzbekona erksevarlik, vatanparlik, mehnatsevarlik, totuvlik, boshqalarga izzat-ikrom hislarini avloddan-avlodga oʻtib yanada boyishiga hissa qoʻshish, yoshlarni ona Vatanga, xalqimizga, istiqlol ishiga sadoqat, buyuk kelajak uchun kurashchanlik ruhida tarbiyalashda samarali faoliyat koʻrsatish; — faxriylar va nogironlarning moddiy sharoitini yaxshilash, ular uchun belgilangan imtiyozlarning, nafaqa toʻgʻrisidagi qonunchilikning toʻla va oʻz vaqtida amalga oshirilishida rahnamolik qilish, bu borada ijrochi hokimiyat organlariga koʻmaklashish, keksalar, yordamga muhtoj va boshqa turli tabaqalarga savdo, madaniy-maishiy, tibbiy yordamlar koʻrsatish, shu maqsadga yoʻnaltirilgan ishlab chiqarish, tijorat, noshirlik, xayriya ishlarini amalga oshirish, ommaviy tadbirlar oʻtkazish; 4. Jamgʻarmani qoʻllab-quvvatlash, uning faoliyati uchun zarur shart-sharoitlar yaratish, davlat idoralari, jamoat tashkilotlari hamda ishlab chiqarish korxonalari rahbarlari, tadbirkorlar, boshqa yuridik shaxslar va fuqarolarning keksa avlod oldidagi farzandlik burchi deb hisoblansin. 5. Jamgʻarma barcha yuridik va jismoniy shaxslar, shu jumladan xorijiy homiylar uchun ochiq ekanligi maʼlum qilinsin. 6. Joylarda jamgʻarmaning tegishli tuzilmalarini tashkil etish bilan bogʻliq boʻlgan masalalarni hal qilish Qoraqalpogʻiston Respublikasi Vazirlar Kengashi, viloyatlar, Toshkent shahar hokimliklari zimmasiga yuklatilsin. 8. Oʻzbekiston Respublikasi Vazirlar Mahkamasi “Nuroniy jamgʻarmasining faoliyat koʻrsatishi bilan bogʻliq boʻlgan masalalar yuzasidan tegishli qaror qabul qilsin.
HUKUMATLARARO BITIMNI TASDIQLASH TOʻGʻRISIDA
(resolution, 1996-12-02)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq: 1. Tasdiqlansin: 1996-yil 4-oktabr kuni Moskva shahrida imzolangan Oʻzbekiston Respublikasi Hukumati bilan Rossiya Federatsiyasi Hukumati oʻrtasida Sochi shahrida joylashgan “Oʻzbekiston” sanatoriy kompleksi toʻgʻrisidagi Bitim. 2. Oʻzbekiston Respublikasi Moliya vazirligi, Tashqi ishlar vazirligi va Davlat mulki qoʻmitasi mazkur shartnomada nazarda tutilgan Oʻzbekiston Respublikasining majburiyatlari oʻz vaqtida bajarilishi ustidan nazoratni taʼminlasin. 3. Mazkur qarorning ijrosini nazorat qilish Oʻzbekiston Respublikasi Bosh vaziri U.T. Sultonov zimmasiga yuklansin.
“KEYS KORPOREYSHN” KOMPANIYASINING SHUDGORLASH TRAKTORLARI VA GʻALLA OʻRISH KOMBAYNLARINI XARID QILISH TOʻGʻRISIDA
(resolution, 2021-02-22)

Oʻzbekiston Respublikasi qishloq xoʻjaligini jahon darajasidagi yuqori unumli texnika bilan taʼminlash maqsadida Vazirlar Mahkamasi qaror qiladi: 1. “Oʻzqishloqxoʻjaliktaʼminottuzatish” davlat-kooperativ qoʻmitasi 1997-yilning birinchi choragida 400 ta “Magnum” traktori va 200 ta “Keys” gʻalla oʻrish kombayni yetkazib berish yuzasidan 79,5 mln AQSH dollari summasiga “Keys korporeyshn” (AQSH) korporatsiyasi bilan kontrakt tuzganligi maʼlumot uchun qabul qilinsin. 2. Belgilansinki: kontrakt qiymatining 15 foizi miqdoridagi avans toʻlovi (11,9 mln AQSH dollari) “Oʻzqishloqxoʻjaliktaʼminottuzatish” davlat-kooperativ qoʻmitasi mablagʻlari hisobidan amalga oshiriladi; kontrakt qiymatining 85 foizi (67,6 mln AQSH dollari) va sugʻurta mukofoti AQSHning Eksimbanki sugʻurta qoplamasi ostida xorijiy bank krediti hisobidan mablagʻ bilan taʼminlanadi; bank kreditini va foizlarni toʻlash “Oʻzqishloqxoʻjaliktaʼminottuzatish” davlat-kooperativ qoʻmitasi daromadlari hisobidan amalga oshiriladi. 4. Belgilab qoʻyilsinki, sotib olinayotgan import qishloq xoʻjaligi texnikasi tegishli texnik bazasi, malakali haydovchilari va mexaniklari boʻlgan, servis xizmati koʻrsatiladigan mashina-traktor parklari tashkil etilgan viloyatlar va tumanlargagina ajratiladi. Oʻ.T. Sultonov, Q.Gʻ. Obidov mashina-traktor parklari tarmogʻini kengaytirish va koʻrsatib oʻtilgan texnikalarga servis xizmati koʻrsatilishini taʼminlash bilan bogʻliq masalalarni hal qilsinlar. 5. Oʻzbekiston Respublikasi Moliya vaziri AQSHning Eksim-banki sugʻurta qoplamasi ostida mazkur kontrakt boʻyicha jalb qilinadigan kredit yuzasidan Oʻzbekiston Respublikasi Hukumati kafolatini belgilangan tartibda berishga vakil qilinsin. 6. Oʻzbekiston Respublikasi Adliya vazirligi Oʻzbekiston Respublikasi Hukumatining kafolati yuzasidan belgilangan tartibda yuridik xulosa bersin. 7. Oʻzbekiston Respublikasi Tashqi iqtisodiy faoliyat milliy banki ikki oy muddatda kredit bitimini tuzsin va AQSHning Eksimbanki sugʻurta qoplamasi ostidagi xorijiy bank mablagʻlarining “Oʻzqishloqxoʻjaliktaʼminottuzatish” davlat-kooperativ qoʻmitasiga qayta moliyalashtirilishini taʼminlasin. 8. “Oʻzqishloqxoʻjaliktaʼminottuzatish” davlat-kooperativ qoʻmitasi mazkur kontrakt boʻyicha respublikaga keltiriladigan traktorlar va kombaynlar uchun boj poshlinalari hamda yigʻimlar toʻlashdan ozod qilinsin. 9. Oʻzbekiston Respublikasi Tashqi ishlar vazirligi “Oʻzqishloqxoʻjaliktaʼminottuzatish”. davlat-kooperativ qoʻmitasining buyurtmanomasi boʻyicha mazkur kontraktni amalga oshirishga jalb qilingan “Keys korporeyshn” kompaniyasi xodimlariga, ularni vizalarni rasmiylashtirganlik uchun konsullik yigʻimlari toʻlashdan ozod qilgan holda, belgilangan tartibda koʻp martalik vizalar berilishini taʼminlasin. 10. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
XORIJIY SARMOYALAR IShTIROKIDAGI KORXONALARGA BERILADIGAN QOʻShIMChA RAGʻBATLANTIRISh OMILLARI VA IMTIYOZLAR TOʻGʻRISIDA
(decree, 2021-04-30)

Oʻzbekiston Respublikasining “Xorijiy sarmoyalar va xorijiy sarmoyadorlar faoliyatining kafolatlari toʻgʻrisida”gi Qonunga muvofiq hamda eksportga yoʻnaltirilgan va import oʻrnini bosadigan mahsulot ishlab chiqaradigan, shuningdek respublika iqtisodiyotiga sarmoya qoʻyadigan xorijiy sarmoyalar ishtirokidagi ishlab chiqarish korxonalari barpo etilishini hamda ularning samarali faoliyat koʻrsatishini ragʻbatlantirish maqsadida: 1. Belgilab qoʻyilsinki, 1998-yilning 1-aprelidan boshlab quyidagi shartlarga javob beradigan yangidan tashkil etiladigan korxonalar boʻlgan xorijiy sarmoyalar ishtirokidagi korxonalar jumlasiga kiradi: korxonaning nizom jamgʻarmasi 400 million soʻmdan kam boʻlishi mumkin emas; xorijiy sarmoyalar ulushi korxona nizom jamgʻarmasining kamida 15 foizini tashkil etishi zarur. Yangi tashkil etilayotgan korxonalar mazkur shartlarga javob bermagan taqdirda xorijiy sarmoyalar ishtirokidagi korxonalar jumlasiga kirmaydi. 2. Shu narsa belgilab qoʻyilsinki, yuqorida koʻrsatilgan shartlarga muvofiq boʻlgan hamda xoʻjalik faoliyatidan tushadigan jami mablagʻning 60 foizdan koʻprogʻi nizom faoliyatida ularning oʻzlari ishlab chiqarayotgan mahsulot va (yoki) koʻrsatayotgan servis xizmati ulushiga toʻgʻri keladigan xorijiy, shuʼba va qoʻshma korxonalar xorijiy sarmoyalar ishtirokidagi ishlab chiqarish korxonalari jumlasiga kiradi. 3. Ushbu Farmon qabul qilingunga qadar roʻyxatga olingan xorijiy sarmoyalar ishtirokidagi korxonalar uchun hozir amalda boʻlgan soliq imtiyozlari belgilangan muddat tugaguncha saqlab qolinsin. 5. Belgilab qoʻyilsinki, 1997-yilning 1-yanvaridan boshlab xorijiy sarmoyalar ishtirokidagi ishlab chiqarish korxonalari jumlasiga kirmaydigan yangidan tashkil etilayotgan xorijiy sarmoyalar ishtirokidagi korxonalarga nisbatan amaldagi va qoʻshimcha ravishda joriy etilayotgan soliq imtiyozlari tatbiq qilinmaydi. 6. Belgilab qoʻyilsinki, xorijiy sarmoyalar ishtirokidagi korxonalarning ustav jamgʻarmalarini taʼsis hujjatlarida koʻzda tutilgan miqdorlarda shakllantirishning oxirgi muddati hukumatning ayrim qarorlarida boshqa narsa koʻzda tutilmagan boʻlsa, korxona davlat roʻyxatidan oʻtgan paytdan boshlab bir yildan oshmasligi kerak. 7. Oʻzbekiston Respublikasining Vazirlar Mahkamasi ikki hafta muddatda Oʻzbekiston Respublikasining amaldagi qonunlari va meʼyoriy hujjatlariga ushbu Farmondan kelib chiqadigan oʻzgartish hamda qoʻshimchalar kiritish yuzasidan takliflar tayyorlasin.
PARRANDAChILIK XOʻJALIKLARINI KURKA GOʻShTI YETIShTIRISh UChUN MODERNIZATSIYA QILISh TOʻGʻRISIDA
(resolution, 2021-02-22)

Kurka goʻshti yetishtirishni koʻpaytirish va sanoat kurkachiligi uchun respublikaning oʻz naslchilik bazasini yaratish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq va suv xoʻjaligi vazirligining “MAD” (Isroil) firmasi texnologiyasi asosida 1-ilovaga muvofiq parrandachilik fabrikalarini modernizatsiya qilish va ularni yiliga 12500 tonna goʻsht yetishtirish uchun kurkalar oʻstirishga qayta ixtisoslashtirish toʻgʻrisidagi taklifi qabul qilinsin. 2. “Oʻzparrandasanoat” uyushmasi, ishlab chiqarish quvvatlarini 2-ilovaga muvofiq 1997-yilning (V choragida ishga tushirgan holda, kurkalarni jadal oʻstirish uchun texnologik asbob-uskunalar yetkazib berish va oʻrnatish yuzasidan “MAD” firmasi bilan 8 mln AQSh dollari summasida kontrakt tuzganligi maʼlumot uchun qabul qilinsin. 3. Parrandachilik fabrikalarini modernizatsiya qilishni mablagʻ bilan taʼminlash: kontrakt qiymatining 85 foizi (6,8 mln AQSh dollari) — Isroil tashqi savdo tavakkalchiliklarini sugʻurta qilish korporatsiyasi (IFTRIK)ning sugʻurta qoplamasi ostida “Izrael Diskont Bank” (Isroil) banki krediti hisobiga, kontrakt qiymatining 15 foizi (1,2 mln AQSh dollari) — “Oʻzparrandasanoat” uyushmasining oʻz mablagʻlari hisobiga. qayta qurish va tayyorgarlik ishlarini bajarish uchun milliy valyutadagi (7,2 mln soʻm) xarajatlar — “Oʻzparrandasanoat” uyushmasining oʻz mablagʻlari hisobiga amalga oshirilishiga rozilik berilsin. 4.Oʻzbekiston Respublikasi Moliya vaziri mazkur loyiha boʻyicha Oʻzbekiston Respublikasi Hukumati kafolatlarini belgilangan tartibda berishga vakil qilinsin. 5. Oʻzbekiston Respublikasi Adliya vazirligi Oʻzbekiston Respublikasi Hukumati kafolatlari yuzasidan belgilangan tartibda yuridik xulosa bersin. 6. Oʻzbekiston Respublikasi Tashqi iqtisodiy faoliyat milliy banki ikki oy muddatda kredit bitimini tuzsin va “Oʻzparrandasanoat” uyushmasi uchun IFTRIK sugʻurta qoplamasi ostida Isroil banki mablagʻlarini qayta moliyalashtirishni taʼminlasin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari Q. Gʻ. Obidov zimmasiga yuklansin.
AHOLIGA SOTILADIGAN AVTOMOBIL BENZININING ChAKANA NARXLARINI OʻZGARTIRISh TOʻGʻRISIDA
(resolution, 1997-07-14)

Vazirlar Mahkamasi qaror qiladi: 1. 1996-yil 1-dekabrdan boshlab aholiga sotiladigan avtomobil benzinining chakana narxi 1 litri uchun 18 soʻm miqdori belgilansin. 2. Belgilab qoʻyilsinki, Oʻzbekiston Respublikasi Ijtimoiy taʼminot vazirligi belgilagan roʻyxati boʻyicha urush qatnashchilari va faxriylari, urush va mehnat nogironlari oyiga umumiy summasi borasida avtomobil benzinining 1 litrini 9 soʻmdan imtiyozli narxda sotib olish huquqiga ega boʻladilar. Shaxslarning koʻrsatib oʻtilgan toifalariga koʻrsatib oʻtilgan summadan ortiqcha avtobenzinning 1 litri 18 soʻmdan sotiladi. 3. Oʻzbekiston Respublikasi Moliya vazirligi bozor va bozordan tashqari fondlar boʻyicha narxlar darajasini muvofiqlashtirgan holda avtomobil benzinining yangi chakana narxlari preyskurantlarini tasdiqlasin hamda barcha manfaatdor vazirliklar, idoralar, korxonalar va tashkilotlarga yetkazsin. 4. “Oʻzdavneftmahsulot” davlat-aksionerlik birlashmasi, uning joylardagi organlari avtomobil benzinini naqd pulga sotuvchi avtomobil yoqilgʻisi quyish shoxobchalaridagi avtomobil benzini qoldiqlarini 1996-yil 1-dekabrdagi holatiga koʻra baholasinlar. Qayta baholashdan olingan summa toʻlaligicha korxonalarning yalpi daromadida hisobga olinadi va unga belgilangan tartibda soliq solinadi. 5. Oʻzbekiston Respublikasi Vazirlar Mahkamasining 1996-yil 28-martdagi 124-son qarori oʻz kuchini yoʻqotgan deb hisoblansin.
TAYYoR MAHSULOTNING NORMATIVDAN ORTIQ QOLDIQLARINI QISQARTIRISh ChORA-TADBIRLARI TOʻGʻRISIDA
(resolution, 2000-09-19)

Korxonalarning moliyaviy ahvolini barqarorlashtirish, tayyor mahsulot qoldiqlarini sotish hisobiga ularning oborot mablagʻlari aylanishini tezlashtirish maqsadida Vazirlar Mahkamasi qaror qiladi: 1. Tayyor mahsulotning normativdan ortiq qoldiqlarini qisqartirish masalalarini koʻrib chiqish boʻyicha 1-ilovaga* muvofiq tarkibda maxsus Hukumat komissiyasi tashkil etilsin. 2. Hukumat komissiyasi: tayyor mahsulotning normativdan ortiq qoldiqlarini qisqartirish masalalarini vazirliklar, idoralar, konsernlar, korporatsiyalar, uyushmalar, sanoat korxonalari ishtirokida muntazam ravishda koʻrib chiqsin, tayyor mahsulotning normativdan ortiq qoldiqlari hosil boʻlishi sabablarini oʻrgansin, ularni qisqartirish yuzasidan tavsiyalar ishlab chiqsin; ishlarning ahvolini tahlil qilish asosida va mahsulot ishlab chiqaruvchi korxonalar va boshqa manfaatdor tashkilotlarning takliflarini hisobga olgan holda xaridorgir boʻlmagan va narxi bois sotilmayotgan mahsulot narxini pasaytirish toʻgʻrisida qaror qabul qilsin; har bir majmui, tarmoq boʻyicha tayyor mahsulotning sotilishi bilan bogʻliq ishlarning ahvolini koʻrib chiqish natijalari boʻyicha omborlardagi normativdan ortiq tayyor mahsulot qoldigʻini keskin qisqartirish chora-tadbirlarini koʻrsin; uch hafta muddatda sanoat korxonalari omborlaridagi tayyor mahsulot qoldiqlarining oʻrtacha normativlarini belgilash yuzasidan takliflar kiritsin. 3. Hukumat komissiyasi majlislarida Vazirlar Mahkamasining tarmoq majmuilari boʻyicha tayyor mahsulotni sotish ishlarining ahvolini koʻrib chiqish jadvali 2-ilovaga* muvofiq tasdiqlansin. 4. “Oʻzistiqbolstat” davlat qoʻmitasi har oyda Hukumat komissiyasiga korxonalarning omborlaridagi tayyor mahsulot qoldigʻi haqidagi statistika maʼlumotlarini taqdim etsin. 5. “Oʻzbeksavdo” uyushmasi Oʻzbekbirlashuv chakana savdo tizimida narxi tushirilgan tovarlarni sotuvchi maxsus doʻkonlar va boʻlimlar tashkil etsinlar. 6. Oʻzbekiston Respublikasi Moliya vazirligi ikki hafta muddatda sanoat tarmoqlari boʻyicha oborot mablagʻlar normativlarini ishlab chiqsin va Vazirlar Mahkamasiga kiritsin. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
OʻZBEKISTON RESPUBLIKASI MOLIYA VAZIRLIGINING BUDJETGA AKSIZ SOLIGʻI TUShIShINI NAZORAT QILUVChI MOLIYA INSPEKTORLARI LAVOZIMLARINI JORIY ETISh TOʻGʻRISIDA
(resolution, 2022-08-06)

Respublika Davlat budjetiga aksiz soligʻining toʻliq va oʻz vaqtida tushishi ustidan davlat nazoratini kuchaytirish maqsadida Vazirlar Mahkamasi qaror qiladi: 1. 1997-yil 1-yanvardan boshlab aksiz soligʻi solinadigan mahsulot ishlab chiqaruvchi korxonalarda Oʻzbekiston Respublikasi Moliya vazirligining moliya inspektorlari lavozimi joriy etilsin. 4. Moliya inspektori lavozimlari joriy etiladigan korxonalarning rahbarlari Oʻzbekiston Respublikasi Moliya vazirligining moliya inspektorlari ishini tashkil etish uchun ish joylari bilan taʼminlasinlar. 5. Oʻzbekiston Respublikasi Moliya vazirligining moliya inspektorlariga hozirgi vaqtda Davlat soliq qoʻmitasi markaziy apparati davlat bosh soliq inspektorlari uchun amalda boʻlgan mehnatga haq toʻlash shartlari joriy etilsin. 6. Oʻzbekiston Respublikasi Moliya vazirligi: 1997-yilgi respublika budjetida qoʻshimcha ravishda ajratilgan xodimlarga sarflanadigan xarajatlarga zarur mablagʻlarni nazarda tutsin; 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B. S. Hamidov zimmasiga yuklansin.
TUMANGA BOʻYSUNUVCHI SHAHARLAR HOKIMLIKLARI BOSHQARUV ORGANLARINING TUZILMASINI TAKOMILLASHTIRISH TOʻGʻRISIDA
(decree, 2025-11-26)

Oʻzbekiston Respublikasining “Mahalliy davlat hokimiyati toʻgʻrisida”gi Qonuniga muvofiq va hududiy boshqaruv organlari tuzilmasini takomillashtirish, maʼmuriy-boshqaruv xodimlari faoliyati samaradorligini oshirish, ularni saqlashga xarajatlarni kamaytirish maqsadida: 1. Tumanga boʻysunuvchi shaharlar hokimliklarining apparatlarini tugatish va ularning vazifalarini tegishli tumanlar hokimliklarining apparatlariga topshirish borasida Qoraqalpogʻiston Respublikasi Joʻqorgʻi Kengesi va viloyatlar hokimlarining taklifi qabul qilinsin. 2. Tumanga boʻysunuvchi shaharlarga ega boʻlgan tumanlar hokimliklarining shtat jadvaliga tuman hokimining birinchi oʻrinbosari — shahar hokimi qoʻshimcha lavozimi kiritilsin. 3. Qoraqalpogʻiston Respublikasi Joʻqorgʻi Kengesining raisi, viloyatlarning hokimlari tegishli tashkiliy tadbirlarni amalga oshirsinlar hamda boʻshaydigan xodimlarni ishga joylashtirish va ijtimoiy muhofaza qilish masalalarini qonunchilikda belgilangan tartibda hal etsinlar. 4. Ushbu Farmonning ijro etilishini nazorat qilish Prezidentning Davlat maslahatchisi T. Alimov zimmasiga yuklansin.
ISh HAQINING ENG OZ MIQDORINI OShIRISh TOʻGʻRISIDA
(decree, 2020-09-28)

Bolali oilalarga nafaqalarni va aholiga toʻlanadigan eng oz ish haqi miqdoriga nisbatan belgilangan boshqa toʻlovlarni oshirish maqsadida: 1. 1996-yil 1-dekabrdan boshlab Oʻzbekiston Respublikasining hududida ish haqining eng oz miqdori oyiga 600 soʻm etib belgilansin. 2. Belgilab qoʻyilsinki, ish haqiga, pensiyalarga ustama va qoʻshimcha haqlarning barcha turlari, shuningdek bolali oilalarga nafaqalar hamda eng oz ish haqi miqdoriga nisbatan belgilangan boshqa toʻlovlar ushbu Farmonda belgilangan eng oz ish haqi miqdoriga asosan 1996-yilning 1-dekabridan boshlab amalga oshiriladi. 3. Oʻzbekiston Respublikasi Ijtimoiy taʼminot vazirligi, Mehnat vazirligi, vazirliklar, idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, tashkilotlar va muassasalar 1996-yil 1-dekabrdan joriy etiladigan ish haqining eng oz miqdoridan kelib chiqqan holda ish haqi va pensiyalarga ustama va qoʻshimcha haqlarning barcha turlari, shuningdek bolali oilalarga nafaqalar hamda boshqa toʻlovlar oʻz vaqtida qayta hisoblab chiqilishini taʼminlasinlar. 4. Ish haqiga, pensiyalarga qoʻshimcha va ustama haqlarni oshirish, shuningdek nafaqalar va boshqa toʻlovlarni koʻpaytirish bilan bogʻliq xarajatlar tegishli ravishda respublika davlat budjeti, Ijtimoiy sugʻurta fondi mablagʻlari hamda korxonalar va tashkilotlarning oʻz mablagʻlari hisobidan qoplansin. 5. Oʻzbekiston Respublikasi Vazirlar Mahkamasi ushbu Farmonning bajarilishini nazorat qilishni taʼminlasin.
1997-yil paxta hosili uchun qishloq xoʻjaligini fosforli va kaliyli oʻgʻitlar bilan taʼminlash chora-tadbirlari toʻgʻrisida
(resolution, 2021-02-22)

1997-yil paxta hosili uchun qishloq xoʻjaligini shudgorlash va ekish oldi davrida fosforli va kaliyli oʻgʻitlar bilan taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Qishloq va suv xoʻjaligi vazirligi, “Oʻzkimyosanoat” uyushmasi qishloq xoʻjaligi korxonalariga paxta dalalariga solish uchun shudgorlash va ekish oldi davrida 100 foiz foydali moddalarga hisoblab chiqilgan 103 ming tonna fosforli va 175 ming tonna kaliyli oʻgʻitlar yetkazib berish jadvalini Qoraqalpogʻiston Respublikasi va viloyatlar boʻyicha bir hafta muddatda ishlab chiqsinlar va tasdiqlasinlar. 2. “Oʻzkimyosanoat” uyushmasi: mahsuloti qaytarib beriladigan xom ashyodan respublikada ishlab chiqarilgan 100 foiz foydali moddalarga hisoblab chiqilgan 62 ming tonna fosforli oʻgʻitlarni “Fostreyd” (“Qoratov” AJ) firmasidan xarid qilishni; Rossiya Federatsiyasidan 1996-yil dekabr oyida 100 foiz foydali moddalarga hisoblab chiqilgan 25 ming tonna va 1997-yil yanvar — aprel oylarida 150 ming tonna kaliyli oʻgʻitlarni yetkazib berishni kelishib olsin va ular yuzasidan kontraktlar tuzsin. 3. Belgilansinki, mahsuloti qaytarib beriladigan xom ashyodan Oʻzbekistonda ishlab chiqarilgan hamda “Fostreyd” firmasidan Oʻzbekiston Respublikasi boj chegarasidan oʻtkazilmay xarid qilinadigan fosforli oʻgʻitlar hajmi uchun “Fostreyd” firmasi bilan “Oʻzagrokimyotaʼminot” davlat-aksionerlik birlashmasi oʻrtasida tuzilgan kontraktlarda belgilangan narxlar boʻyicha solishtirish dalolatnomalariga muvofiq erkin almashtiriladigan valyutada haq toʻlanishi kerak. 5. Oʻzbekiston Respublikasi Qishloq va suv xoʻjaligi vazirligi, Qoraqalpogʻiston Respublikasi Vazirlar Kengashi, viloyatlar va tumanlar hokimliklari ichki ishlar organlari ishtirokida joylarda mineral oʻgʻitlarning saqlanishini va maqsadga muvofiq foydalanilishini taʼminlasinlar. 6. Oʻzbekiston Respublikasi Davlat soliq qoʻmitasi mahsuloti qaytarib beriladigan xom ashyo shartlarida olib kelinadigan fosfor xom ashyosi, shuningdek kaliyli oʻgʻitlar uchun Davlat soliq qoʻmitasining 1996-yil 28-sentabrdagi 187-son buyrugʻi bilan belgilangan boj toʻlovlarini undirmasin. 7. Oʻzbekiston Respublikasi Energetika va elektrlashtirish vazirligi, Kommunal xizmat koʻrsatish vazirligi, “Oʻzbekneftgaz” korporatsiyasi, “Oʻzbekiston temir yoʻllari” davlat-aksionerlik kompaniyasi hamda boshqa vazirliklar va idoralar “Oʻzkimyosanoat” uyushmasi korxonalariga resurslar uzluksiz yetkazib berilishini va xizmatlar koʻrsatilishini taʼminlasinlar. 8. Mazkur qarorning bajarilishini nazorat qilish Bosh vazir Oʻ.T. Sultonov zimmasiga yuklansin.
MALAYZIYADA OʻZBEKISTON RESPUBLIKASI ELCHIXONASINI OCHISH TOʻGʻRISIDA
(resolution, 2002-12-13)

Oʻzbekiston Respublikasi bilan Malayziya oʻrtasida diplomatik munosabatlar oʻrnatish toʻgʻrisida 1992-yil 21-fevraldagi Protokolga muvofiq Vazirlar Mahkamasi qaror qiladi: 1. Malayziyaning Kuala-Lumpur shahrida Oʻzbekiston Respublikasi Elchixonasi taʼsis etilsin. 2. Elchixonaning shtat jadvali va 1996-yil uchun xarajatlar smetasi 1 va 2-ilovalarga* muvofiq tasdiqlansin. 1996-yil uchun Elchixona xodimlari soni 5 nafardan iborat etib belgilansin, ulardan: 3 kishi — diplomatik tarkib xodimlari, 2 kishi — texnik xodimlar. Oʻzbekiston Respublikasi Moliya vazirligi xodimlarning butlanishiga qarab xarajatlar smetasiga muvofiq 1996-yil uchun zarur mablagʻlar ajratsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik xodimlari tarkibini butlash uchun nomzodlar yuzasidan taklif kiritsin. 4. Oʻzbekiston Respublikasining Malayziyadagi Elchisi maishiy, tibbiy va transport xizmati koʻrsatish sharoitlari boʻyicha Oʻzbekiston Respublikasi vaziriga tenglashtirilsin.